CELEX: 32015R2455
Language: et
Date: 2015-12-21 00:00:00
Title: Komisjoni rakendusmäärus (EL) 2015/2455, 21. detsember 2015, teatavate kaupade klassifitseerimise kohta kombineeritud nomenklatuuris

24.12.2015   
            
            
               ET
            
            
               Euroopa Liidu Teataja
            
            
               L 339/40
            
         KOMISJONI RAKENDUSMÄÄRUS (EL) 2015/2455,
   21. detsember 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Eri vähkide ja limuste lihast (protsenti kaalust) koosnev toode
               
               
                  1605 54 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 16 märkusega 2 ning CN-koodide 1605 ja 1605 54 00 sõnastusega.
                  Toode koosneb mereandidest (eri vähkide ja limuste liha), mis on osaliselt toored või blanšeeritud (rubriik 0307) ja osaliselt keedetud (rubriik 1605). Kõnealust toodet käsitatakse valmistootena, võttes arvesse, et keetmine välistab toote klassifitseerimise gruppi 3, kuna toode on osaliselt valmistatud viisil, mida ei ole nimetatud grupi puhul ette nähtud (vt HSi selgitavad märkused, grupp 3, üldine, viies lõik).
                  Kuna seepia ja kalmaari mass on kõige suurem, klassifitseeritakse toode grupi 16 märkust 2 kohaldades grupi 16 CN-koodi alla, mis vastab valmistoote valdavale osale.
                  Seega tuleb toode klassifitseerida seepiatest ja kalmaaridest valmistatud toote või konservina CN-koodi 1605 54 00 alla.
               
            
                  
                              —
                           
                           
                              toores kalmaar ja seepia kombitsad
                           
                        
               
                  25
               
            
                  
                              —
                           
                           
                              toores kalmaar ja seepia ribad
                           
                        
               
                  20
               
            
                  
                              —
                           
                           
                              toored kalmaarirõngad
                           
                        
               
                  20
               
            
                  
                              —
                           
                           
                              keedetud väike lainjas lühikaelkarp (Paphia undulata)
                           
                        
               
                  20
               
            
                  
                              —
                           
                           
                              blanšeeritud krevetid
                           
                        
               
                  15
               
            
                  Toode esitatakse tollile külmutatult (temperatuuril – 20 °C) 1 kg kotis (netokaal 800 g).